《郡名诗呈吕元钧五首 其三》
宋代·孔平仲

二帝本仁爱，三王首忠质。颇知周德厚，不似秦网密。

平生勇自信，戈戟未易屈。何尝恋儋耳，但欲返衡荜。

诏条甚明白，宣布要齐一。御众莫若宽，使民宜以佚。

古人贵守义，昭晰在缃帙。公言屡见广，我惠惭及物。

河檀负廪梢，梁鹈议印绂。庐山须决去，云卧未为失。

琼章屡起予，凤吹杂瑶瑟。芝兰暗有香，嵩华清见骨。

君开笔头花，我耀牖中日。九牛登巨鳌，视我真蛮栗。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。